BAGIAN 3
Nang Kayapa Kahidupan di Firdaus?
Banyak barkat nang Yehuwa bari gasan Adam wan Hawa. Kejadian 1:28
Yehuwa maulah binian nang pamulaan ngarannya Hawa. Imbah ngitu manjadiakannya bini Adam.
Yehuwa maulah buhannya sampurna, pikiran wan awaknya kada bacacat sama sekali.
Buhannya badiam di Firdaus, yaitu Taman Eden—wadah nang bungas banar, bisi sungai-sungai, pohon buah-buahan, wan jua binatang-binatang.
Yehuwa bapandir wan malajari buhannya. Amun buhannya mandangari Sidin, buhannya kawa hidup salawasan di Firdaus di bumi.
Allah kada membolehakan buhannya makan buah dari sabuting pohon. Kejadian 2:16, 17
Yehuwa kada membolehi Adam wan Hawa makan buah dari sabuting pohon di taman ngitu. Amun dimakan, buhannya mati.
Ada satu malaikat nang wani malawan Allah. Malaikat nang jahat ngitu ngarannya Setan.
Setan kada handak Adam wan Hawa maasi lawan Yehuwa. Makanya, inya meulah saikung ular kawa bapandir gasan mamadahi Hawa bahwa amun inya makan, inya kada mati tapi kawa jadi nang kaya Allah. Ngitu dusta banar.—Kejadian 3:1-5.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn